
Atento 

Roboert Bogenschneider translokigis la kolekton de Informilo de Gemelaj Urboj al la servilo 
de la retejo www.esperanto.fi . Tie ĉiu numero estas legebla kaj elŝutebla en la nova paĝo 
www.esperanto.fi/ghemelurboj/ 

Ĝemelaj urboj en LEA-kunsido por la Esperanto-tago 2014 
Je 10:00-13:00 en la 26-a julio 2014 en Shenyang Yuanyang-Restadejo LEA 

(Liaoning-provinca Esperanto-Asocio, Cinio), la retejo www.qq.com , unu el la plej grandaj 
retejoj de Ĉinio, kaj la retejo www.ifeng.com kune okazigis kunsidon por festi la 

Esperanto-tagon, kun la temo “Disvastigo kaj Evoluo de la Esperanto-kulturo”. Gin ĉeestis 30 
personoj el la asocio kaj el eduko, kulturo, scienc-tekniko, la registaroj de la provinco 
Liaoning kaj la urbo Shenyang kaj el la publiko. 



Antaŭ libera parolado Prof. Liu Zhengkun, prezidanto de la asocio, unue faris 
festoparoladon. s-ino Jiao Xiyang, ĝenerala sekretariino de la asocio, voĉlegis gratulajn 
mesaĝojn el s-ro Renato Corsetti, eksa prezidanto de UEA, s-ro Lee Jungkee, estrarano de 
UEA, Triesta Esperanto-Asocio de Italio ktp, kaj aparte aŭskultis tri raportojn de s-ro Liu 
Weijie, estrarano de la asocio, pri la historio de la unua libro Esperanto, de s-ro Wu Guojiang, 
vic-prezidanto de la asocio, pri la rolo de Esperanto en la agado de ĝemelaj urboj, kaj de s-ro 
Liu Enwei, vic-prezidanto de la asocio, pri la farita/ata laboro de LEA kaj la laborplano en 
2015. 

Elmontrante la retan bultenon Informilo de Gemelaj Urboj per lumilbildo Wu Guojiang 

(vidu foton-1) prelegis pri tiu temo en kvar partoj: 1) historio pri agado de ĝemelaj urboj; 2) 
ĝemelaj urboj en la Esperanto-movado; 3) ĝemelaj urboj en UEA; 4) ĝemelaj urboj en LEA. 

Dum libera parolado s-ro Zhang Shicheng, vic-estro de Evolua kaj Reforma Buroo de 
Shenyang Ampleksa Ligita Zono, esprimis, ke la asocio ofte okazigas kaj organizas agadojn 
alfrontajn al neesperantistoj, al la publiko kiel la hodiaŭa kunsido, kaj per aktiva sinteno kaj 
laboro akcelas Esperantouzon en agado de ĝemelaj urboj kaj en agadoj de komerco. Vidu 
foton-2 

Krom la verda standaro kaj la verda flago “la Esperanto-tago” la organizantoj speciale 
preparis por ĉeestintoj freŝajn florojn kaj grandan tabulon kun vortoj: Memore al la 127-a 
datreveno de la unua libro Esperanto, por reliefigi la festo-etoson. Antaŭ ol eniri en la 
kunsidejon ĉiu ĉeestinto portis freŝan floron kaj subskribis sur la tabulo (vidu foton-3). 
Liaoning Televido kaj la retejo “Nordorienta Novaĵo” sendis raportistinojn kaj intervjuis dum 
la kunsido. Post la kunsido oni daŭrigis liberan interparolon dum la bufeda regalo. 

Wu Guojiang 



Foto-1 Foto-2 Foto-3 

URBESTRO KAJ ESPERANTO 

La urbestro ĉeestis al la Unua Srilanka Kongreso de Esperanto 

Inter la 23-a kaj la 25-a de majo 2014 la 1-a Srilanka Kongreso de Esperanto okazis en la 

urbo Ja-Ela, kun la temo: Esperanto en Miraklo 
de Azio. 

La kongreso estis atenta, ĉar la du estraranoj 
de UEA Lee Jungkee kaj Stefano Keller, la 
vicprezidanto de KAEM Inumaru Fumio sendis 
salutmesaĝojn; La kongreso estis intemacieca, 
ĉar ne mankas partoprenantoj el aliaj landoj ekz. 
Brazilo, Pakistano, Skotlando ktp. La kongreso 
estas emfazita, ĉar la urbestro Anju Perera persone partoprenis en la malferma ceremonio. 
Unuvorte la kongreso estas sukcesa, ĉar ĝi unuafoje okazis en la paca medio kiun Srilanko 
atingis post jardekoj de civila milito. 

E1 la raporto de Adeel Butt 

URBA STILO KAJ TRAJTO 


Efiko de amikeco 

Mireille Grosjean 

Ofte artistoj estas malriĉaj. Tia estis Andersen, la fama dana poeto. Do li iris al la kortumo 
de la reĝo, en Kopenhago. 

Tie okazis kokteloj en la pasrokoj kaj la kompatinda poeto povis manĝi iom el la diversaj 
pladoj tie prezentitaj. Iun tagon li konatiĝis tie kun sinjoro Houriet el Le Locle, Svislando. 
(Le Locle estas 7 km for de la Chaux-de-Fonds kaj 7km for de mia vilaĝo Les Brenets) Tiu 
sinjoro Houriet estis horloĝfaristo kaj restadis en la kortumo de la dana reĝo por ripari ĉiujn 
horloĝojn. Houriet kaj Andersen amikiĝis. Houriet invitis Andersen al Le Locle. Tien venis 
Andresen trifoje. Nun en Le Locle estas memortabulo ĉe la muro de la domo Houriet kaj 
strato havas la nomon Andersen. 

Kiam mi restadis en Japanio en 2012, mi malkovris Andersen-parkon en la urbo Funabashi 
apud Tokio. Mi vizitis ĝin. Temas pri grandega belega parko kun kulturcentro, kie homgrupoj, 
ĉu klasoj, ĉu aliaj, povas ekzerci potfaradon, desegnadon, paperfaldadon, kuirarton ktp. 
Mirinda loko! Sed mi demandis al mi: Kial la loĝantoj de Funabashi elektis la nomon 
Andersen? Mi eksciis, ke la urbestro de Odense, dana urbo, kie Andersen naskiĝis, sekvis 
kurson pri informadiko en Funabashi kaj renkontis ties urbestron. Ili konatiĝis, amikiĝis kaj 
decidis ĝemeligi siajn du urbojn: Odense en Danlando kaj Funabashi en Japanio. Danoj 
organizis tiun mirindan kulturcentron en la parko, kaj japanoj decidis doni la nomon 
Andersen al la parko. 

Mi havas revon: mi deziras starigi triangulan ĝemeliĝon de Le Locle, Svislando, Odense, 
Danlando kaj Funabashi, Japanio per la helpo de lokaj esperantistoj. 

E1 n-ro 3 Juna Amiko, 2014 


Taglibro en ĝemela urbo 

Kiel oni bone scias, Esperanto kontribuis al sukcesa ĝemeliĝo inter Changzhou en Ĉinio kaj 
Takatuki en Japanio. Esperantistoj kaj Esperanto-organizaĵoj en la du urboj ĉiam tenas intiman 
kontakton kaj interŝanĝon. Intervizito estas tre ofta. Iliaj agadoj estas alte taksitaj de la diversaj 
rondoj. Tio estas kontribuo ne nur al interŝanĝo de la du urboj, sed al la Esperanto-movado. E1 la 
parto de la taglibro de s-ro Zhang Changsheng, vic-ĝenerala sekretario de Ĉina Esperanto-Ligo kaj 
prezidanto de Changzhou, ni plupaŝe vidas la rolon de Esperanto en ĝemelaj urboj. 

Redaktoro 

De la 12-a de julio ĝis la 21-a de julio 2014 ni akceptis la inviton de Eesperanto-Societo en 
Takatuki (EST) de Japanio, nia ĝemela urbo, kaj faris viziton al Japanio kaj laŭvice vizitis 
Seulon de Koreio. Ni triope, Brila (Chen Ye), esperantistino kaj instruistino de Orienta 

Elementa Lemejo en Changzhou, Zhang Jiayu, esperantistino kaj bankistino, mia filino kaj 
mi, prezidanto de Changzhou-a Esperanto-Asocio (CZES) ekvojaĝis en la 12-a de julio 2014. 

La 12-an de julio 2014, sabate 

Je la 9-a horo kaj 40 minutoj matene ni triope, Brila, Jiayu kaj mi ekvojaĝis de Shanghai 
Pudong Intemacia Flughaveno al Kansaja Intemacia Flughaveno (Osaka de Japanio) per 

/V 

aviadilo MU2225 de Cina Orienta Aviadila Kompanio. Malfme ekflugis nia aviadilo, la 
kialon ni ne sciis. 

Je la 13-a horo kaj 50 minutoj nia aviadilo malfrue surteriĝis sur Kansajan Internacian 
Flughavenon, tiam s-roj Ukita Masaham, prezidanto de EST, kaj Nakatu Masanori, 
vic-prezidanto de EST, jam longtempe atendis nin. Ni reciproke salutis kaj amike interbabilis 
unu kun alia elirante el la flughaveno. Ni kunfotiĝis por memori la unuafojan viziton de la du 
junaj ĉinaj esperantistinoj al Japanio. 

Transdoninte niajn pezajn valizojn en la aŭton de s-ro Kakiuchi Akio, amiko de s-ro Ukita, 
la aŭto direktiĝis al nia rezervita hotelo en Takatuki laŭ la planita aranĝo. Ni, inkluzive de 
s-roj Ukita kaj Nakatu veturis facile per trajno al Namba de Osaka. Ni tie promenis en unikaj 
komercaj stratoj spektante diversajn vendejojn. Ni tagmanĝis en strato, poste ni eksciis ke du 
maljunaj amikoj ne tagmanĝis ĝis tiam pro la malfmiĝo de nia atingo. 

Vespere ni alvenis al Takatuki, nia celloko, per trajno, kaj vespermanĝis en restoracio 
najbara al konstmaĵo de la stacidomo. Mi kun dankodeziro gastigis niajn japanajn amikojn, 
kiuj jam estas grandaĝaj pli ol 70-80. Emocia tago! 

La 13-an de julio, dimanĉe 

Je la 9a horo kaj duono, matene, ni iris al la stacidomo akompanate de s-ro Ukita, kie s-ro 
Nakatu kaj aliaj du s-roj Ishikawa Hiromi kaj Yukawa Masaaki, membroj de EST, jam atendis 
nin. Ni sepope entrajniĝis al Kioto, antikva kaj turisma urbo, kie atendis nin s-ro Kaba 
Toyohiko, mia amiko, kiu laboras en Kioto-Tachibana Universitato kiel profesoro. Ni ŝanĝis 
la trajnon ĉe la stacio Kioto al Nara, alia antikva kaj turisma urbo. Ni okope promenis en la 
urbo Nara kune kun apoteozitaj bestoj. Ni kun alta respekto vizitis la grandan templon Todajji, 
kiu estas signo kaj rememorejo de amikeco kaj kultura interŝanĝo inter popoloj de Japanio kaj 
Cinio. Heredinte la regulon de senimpostpago de la templo, la nuna registaro ankaŭ ne 
kolektas la imposton de la templo pro ĝia religieco. Ni tagmanĝis en restoracio ĉe komerca 
strato de Nara kaj poste reveturis al Kioto. Ni vizitis per buso viglan lokon kaj post 
promenado esperantistoj de EST foriris al Takatuki konfidinte nin al s-ro Kaba, kaj li daŭre 
gvidis nin, ĉinaj gastoj triopaj. Ni faris vizitadon kaj aĉetadon en stratoj de Kioto ĝis vespero. 
Post japanstila vespermanĝo gastigita de s-ro Kaba ni ekskursis en stratoj ĝuante la vesperan 
panoramon de Kioto. Kiel promesite kun la EST-anoj profundanokte s-ro Kaba afable 
akompanis nin ĝis la hotelo en Takatuki kaj reiris al sia hejmo en Kioto. Unu tago fulme pasis. 
Mirinda kaj ĝuinda tago. 

La 14-an de julio, lunde 

Je la 10-a horo, antaŭtagmeze, ni vizitis la oficejon de La Instruista Sindikato de Takatuki 
gvidite de s-roj Ukita kaj Nakatu. En la oficejo mi eksciis ke s-ro Kakiuchi Akio, kiu 
kunportis niajn valizojn de la flughaveno Kansaja al la hotelo, estas komisiito de la Sindikato. 
Ni interbabilis kun s-ro Kakiuchi kaj du oficistoj, ges-roj Wakami kaj Yamada. La temo estis 
pri la aferoj de la Sindikatoj inter du urboj. Poste s-roj Kakiuchi kaj Wakami sendis nin per 
siaj aŭtoj al Yosumi-Elementa Lemejo, ĝemela lemejo de Orienta Elementa Lemejo en 
Changzhou. 

En la vestiblo de la lernejo iu virino kun modesta sinteno akceptis nin kaj diris al ni ŝanĝi 

ŝuojn al pantofloj. Si kondukis nin en la rektoran ĉambron, kie mi iam estis antaŭ 4 jaroj. Post 
sinprezentado ni ja eksciis ke la virino estas la rektorino, s-rino Hamta Tokiko. Tiel ordinara 
kaj modesta kiel por ni ne estis supozeble, ke ŝi estas la nuna rektorino de Yosumi-Elementa 
Lemejo. Ni interŝanĝis la respektajn salutojn kaj transdonis al ŝi la leteron kaj donacon de 
s-ino Liu Lixia, la rektorino de Orienta Elementa Lemejo. Ni interbabilis pri okazaĵoj kaj 
disvolviĝontaj planoj de du lemejoj. Brila montris al ŝi artefaritaĵojn de gelemantoj de 
Orienta Elementa Lemejo, kiuj tre interesis ŝin. 

Je la 11-a horo kaj 35 minutoj ni eniris en klasĉambron de la unua grado, en kiu muzika 
leciono estis okazinta. Amindaj infanoj ludis sian muzikilon sekvante sian instmistinon. Ni 
ankoraŭ eniris en du klasĉambrojn de la kvara grado (vidu la foton). En unu ĉambro la 
lemantoj estis lemintaj matematikon kaj en la alia kaligrafian lecionon. Juna Brila kuraĝe 



demonstris al lemantoj sian kaligrafion de la du ĉinaj vortoj “/nCj” (dekstro kaj maldekstro), 
kiun laŭdis kaj alte taksis gelemantoj kaj instmisto. Je la 12a horo kaj 40minutoj ni kune kun 
gelernantoj tagmanĝis disiĝinte en du klasĉambrojn de la tria grado. Dum tagmanĝado 

gelernantoj petis nin respondi al multe da interesaj demandoj pri diversaj temoj. Iuj donacis al 
ni siajn lemaĵojn. Iu knabino neatentite pentris portreton de bela Brila kaj donacis ĝin al Brila. 

Si estis tre emociita kaj kortuŝita. Ni prenis memorajn fotojn antaŭ la flagoj donacitaj de 
Orienta Elementa Lemejo. Amikeco montriĝis en la flagoj pendigitaj sur la muro ĉe la enirejo 
kaj en la rektora ĉambro. 

Posttagmeze ni triope ekskursis libere en iu bazaro en Takatuki. Je la 17-a horo ni ĉeestis la 
bonvenigan bankedon de EST en la restoracio de la urbdomo. En la bankedo ni kaj membroj 
de EST amikece kaj fratece interbabilis kaj rakontis okazaĵojn pri E-instmado kaj E-movado. 
Ili tre laŭdis kaj imponigis nian E-movadon nutrantan junajn esperantistojn. Jiayu rakontis al 
ili kiel ŝi ricevis permeson de la laborejo por japana vojaĝo. Ĉar kiel juna oficisto de la banko 
ŝi ne havas sufiĉajn tagojn por siaj ferioj kun salajro. Jiayu anoncis al la estro de la banko sian 
vojaĝon al Japanio kadre de sia profesia ferio. La estro demandis ŝin kial ŝi volas vojaĝi al 
Japanio, ĉu por turismo aŭ aĉetado. Ŝi respondis: por amikeco kaj afero de ĝemelaj urboj. Ĉar 
ŝi estas membro de CZES kaj juna urbano de ĝemelaj urboj. Ŝia anonco estis permesita. S-ro 
Nakatu alte taksis ŝian kuraĝan agadon kaj tuj klarigis tion al aliaj membroj, kiuj ne bone 
kaptis la vortojn. Eksciinte la enhavon de ŝia parolo ili miris kaj aplaŭdis por ŝia agado. S-ro 
Nakatu menciis ankaŭ la kuraĝon kaj komprenemon de la estro, kiu decidis akcepti ŝian 
deziron, kia ekzemplo neniam estis en pasinteco. Ni kantis esperante kaj en naciaj lingvoj por 
esprimi niajn ekscitiĝojn. Gojinda kaj emocia tago. 

La 15-an de julio, marde 

Je la 9-a horo de mateno ni iris al urbdomo najbara de nia hotelo akompanate de s-ro Ukita. 
Aliaj du esperantistoj s-roj Nakatu kaj Hamaŝita Kazuo jam atendis nin en la halo de la 
urbdomo. Sciinte ke mankis intervidiĝo de la urbestro, kiu siatempe estis okupita aŭ havis 
aliajn kialojn, mi nur preparis du respondajn donacojn por intervidiĝo de la oficistoj de 
Intemacia Asocio sub la magistrato de la urbodomo. En la placo antaŭ la urbdomo ni 
renkontis la statuon de la unua urbestro de Takatuki. S-ro Ukita ŝerce diris al ni ke nia 
urbestro jam intervidis vin. Ni ĝojis pro la humuro de s-ro Ukita. Sekvis ĝojinda okazo, ke 
s-ino Hashimoto Noriko, vicprezidantino de la parlamento de Takatuki, kun s-ro Tsuda 
Yasushi, estro de la oficejo de la parlamento, oficiale intervidis nin. S-rino Hashimoto Noriko 
estis mia malnova amikino, kiu gvidis nin, Changzhou-a E-delegacio, al infanĝardeno, 
Universitato en Takatuki en 2010, kiam ŝi estis membro de la parlamento. Ni ambaŭ faris 
respektajn salutojn kaj interbabilis pri la lasta vizito. Finfine ni interŝanĝis donacojn kaj fotis 
kune en la akceptejo. Mi kaj s-ro Ukita sidis en la ĉefloko kiel prezidantoj. Dume s-ro Nakatu 
faris interpretadon. 

Je la 9-a kaj duono oni informis nin pri intervidiĝo kun oficistoj de Intemacia Asocio. Mi 
pensis ke tio estis nuligita antaŭe. S-ro Yamakawa Akira, estro de la asocio, kun aliaj du 
gravaj oficistoj oficiale intervidis nin kaj faris bonvenigan paroladon. Mi ankaŭ faris salutan 
paroladon kaj transdone informis ilin ke du delegacioj el nia urbo Changzhou estos senditaj al 
Takatuki post tiu ĉi duonjaro por amikeca interŝanĝo. S-ro Yamakawa Akira donacis al ni ĉiuj 

donacetojn. Responde al tio ni donis al ili nove eldonitajn libretojn pri Changzhou. Ni fotis 
kune finfme en la ĝardeno de la urbdomo, vidu la suban foton. 



Post intervidiĝoj oficisto de la asocio veturigis nin kaj la tri EST-anojn per urba aŭtomobilo 
al la muzeo kiu estas historia kaj nomata Imashirozuka por rigardi eksponaĵojn. Tie nin 
atendis s-ro Todo, membro de E-Societo en Takatuki, kiu laboras kiel volontulo de la muzeo. 
Li bone klarigis esperante al ni pri la muzeo doninte dokumentojn. Koran dankon al s-ro Todo. 

Laŭ la aranĝo ni kune reiris al la urbdomo kaj tagmanĝis en la restoracio de la urbdomo 
invitite de Intemacia Asocio. S-ro Nakatu interpretis en la aktivado. 

Post tagmanĝo ni refoje iris al Osaka por fari aĉetadon akompanate de s-roj Ukita kaj 
Nakatu. 

Je la 6-a horo kaj duono posttagmeze ni revenis al Takatuki kaj ĉeestis en la semajna 
kunveno de EST. En la kunveno ĉeestis 11 membroj de EST: s-roj Yukawa Masaaki, Abe 
Chikara, Hino Tatsuo, Takahasi Susumu, Niŝi Jasuĵoŝi, Ishikawa Hiromi, Tagahara Kiyoshi, 
Hamaŝita Kazuo, s-rino Kataoka Yukiko, inkluzive de s-roj Ukita kaj Nakatu. S-ro Ukita unue 
informis ĉiujn ĉeestantojn pri aktivadoj de niaj lastaj tagoj aparte pri kontaktoj kun la 
sindikatanoj kaj oficistoj de la urbdomo. Brila post sinprezento parolis pri sia E-instmado kaj 
la E-aktivado por la ĝemelaj lernejoj en sia lernejo. Sia parolado interesis ĉeestantojn kiuj 
ĵetis al ŝi multe da demandoj. Jiayu sinprezentis kaj rakontis sian impreson pri Japanio. Sia 
esperanta parolado pli kaj pli lertiĝis. Mi fieris pri du junaj esperantistinoj ne nur pro iliaj 
prezentitaj enhavoj sed ankaŭ iliaj E-paroladoj, kiujn la ĉeestantoj tute komprenis. Mi 

prezentis al membroj de EST la E-movadon en Changzhou, precipe E-instruadon en profesiaj 
kolegioj kaj universitato por kulturi junajn esperantistojn kaj seminarion pri E-instruado kaj 
por interŝanĝo de la spertoj kaj por altigi E-nivelon. Samideanoj de EST aplaŭdis kaj 
kuraĝigis niajn sukcesajn fruktojn kio estas nia espero en Esperantujo. Ni ĉiuj diskutis kaj 
interbabilis pri propraj E-agadoj. Ni esperis kaj planis la venontajn aktivadojn. S-ro ETkita 
rememoris la lastan viziton al Changzhou kaj ankaŭ ludis sian fluton kreante amuzan 
atmosfero. La tempo fulme forpasis. Finfine ni faris komunan foton. Gis tiam ni ne rimarkis, 
ke ni ankoraŭ ne vespermanĝis. Ni jam forgesis tempon. Ni vespermanĝis survoje al nia 
hotelo. Agrabla tago. 


La 16-an de julio, merkrede 

Je la 8-a horo kaj 45 minutoj matene ni per privata fervojo Hankyo vizitis Kioton refoje 
kune kun s-roj Ukita, Nakatu, aliaj du s-roj Ishikawa kaj Todo. Ni trarigardis Oran templon 
kaj la kastelon de imperia generalo MOTO-RIKYU-NIJO-JO, kiuj estas vere historiaj 
heredaĵoj de Japanio. La japana registaro gardas la heredaĵojn por venigi turistojn kaj 
konservas la historian kulturon. 

Je la 2-a horo posttagmeze ni partoprenis en la regula ronda kunsido de Esperanto-Asocio 
en Kioto, kiu estas gvidata de s-rino Aikawa Secuko. La kunsidejo estas en la privata domo 
de s-rino Aikawa kiu luigas siajn aliajn ĉambrojn kaj unu ĉambron senpage por la E-rondo. 

Ceestis en la hodiaŭa kunsido s-rinoj: Noda Junko, Watanabe Aiko, Suito Acuko, Micukŭa 
Sumiko, Narita Kazuko. Unue s-rino Aikawa faris bonvenigan paroladon kaj lasis ĉeestantojn 
sinprezenti al ni. Mi ankaŭ donacis al ili E-librojn kaj prezentis nian E-aktivadon kaj 
E-instruadon en diversaj lemejoj en Changzhou. Du junaj esperantistinoj Brila kaj Jiayu 
rakontis siajn impresojn kaj spertojn en Japanio. Ni diskutis pri aktivadoj de ĝemelaj urboj. 
Kioto ĝemeliĝis kun nia urbo Suzhou. Viglaj s-rinoj sinprezentis siajn hobiojn pri kantado, 

japanstila dancado kaj religio kaj tiel plu. S-rino Noda Junko gvidante nin kantis “La Grandan 
Kantadon kaj Kanton de la Kvar Sezonojn”. Du horoj rapide forpasis kaj tiu ĉi ĉambro devas 
luigi alian. Estas tempo por adiaŭi. Finfine ni prenis la memorfoton antaŭ la domo. 
Neforgesebla tago. 


La 17-an de julio, ĵaŭde 

Je la 9a horo kaj 30 minutoj ni vojaĝis al Kobe, fama havena urbo de Japanio. Akompanate 
de s-roj Ukita, Nakatu, Takahasi kaj Abe. Ni grimpis al la pinto de la monto per ŝnurvagono 
kie estas herba ĝardeno. Starante sur la montsupro ni klare rigardis malsupren al la panoramo 
de Kobe, bela kaj prospera. Ni tagmanĝis en la restoracio de la urbdomo. Post tagmanĝo ni 
ĉirkaŭiris la urbdomon rigardi al la katastrofaj memoraĵoj de la granda tertremo: 
Hanshin-Awazi-Tertremego. Vespere ni revizitis la urbon Osaka por aĉetado. En Osaka ni 
invitis la akompanantojn de EST kune vespermanĝis. La lasta nokto en Japanio. 



SERVA PLATFORMO 



Por realigi deziron 

S-ro Pang Huanjian loĝas kaj vivas en Qingdao en Cinio kaj estas 
fama kolektisto de folkora kulturo. Antaŭ pli ol 20 jaroj li absolute 
estis esperantisto, ĉar li ne nur lemis Esperanton, sed ankaŭ okazigis 
E-kursojn, kiel unu el LKK-membroj de la 5-a Pacifika Kongreso de 
Esperanto li entuziasme servis al ĉinaj kaj alilandaj esperantistoj dum 
la kongreso, kaj iam laboris en la redakcio de La Mondo, organo de 

la Cina Esperanto-Ligo. 

En la jaro 1969 li komencis kolekti objektojn kun lokaj kulturaj 
trajtoj, precipe tradiciaj nutraĵ-formiloj. Inter la nutraĵ-formiloj 
kolektitaj de Pang estas nutraĵ-formiloj faritaj dum pli ol 2 mil jaroj 
inkluzive de la dinastioj Han (206 a. K. — 220 p. K), Tang (618 — 
907), Song (960 - 1279), Yuan (1206 - 1368), Ming (1368 - 1644) 
kaj Qing (1644 — 1911). La plej granda nutraĵ-formilo estas granda 
kiel muelŝtono kaj la plej malgranda — intema flanko de fmgropinto 


de la malgranda fingro. Iliaj desegnaĵoj estas diversaj, kiaj bestoj, 
plantoj, melonoj, fmktoj kaj floroj. En la jaro 2009 la de li kolektitaj 
nutraĵ-formiloj (uzitaj en la antikva Ĉinio por prepari famnaĵojn kaj 
kukojn) estis enmetitaj en la liston de la Granda Mondo Dsjjns (vidu 
la foton). Pri tio raportis pli ol 50 amaskomunikiloj. 

Post multjara penado nun li posedas 5379 pecojn da tradiciaj 
nutraĵ-formiloj.Nemalmultaj fremdlandaj amikoj estis emociitaj de lia 
penado por savi kaj protekti la tradiciajn nutraĵ-formilojn. Ili 
entuziasme donacis al li nutraĵ-formilojn de siaj landoj. Pro tio venis 
al li la ideo starigi muzeon por nutraĵ-formiloj. Li esprimas, ke li 
volontas ricevi tradiciajn nutraĵ-formilojn de diversaj landoj kaj regionoj per interŝanĝo, aĉeto 
kaj aliaj manieroj. Estos plibone kaj plisignife se li povas ricevi reagojn el esperantistoj en 
ĝemelaj urboj de Qingdao. Se vi interesiĝas pri tio, vi rekte kontaktu lin per liaj retadreso: 
947284189@qq.com kaj adreso: Qingdao, Nan-qu, Qutangxia-lu 51-hao, lOhao-lou, 

l-danyuan, 201-shi, 266002 Qingdao, Shandong, Cinio. 

E1 raporto de Hou Zhiping 

